Instruction: Quin és es principal sosteniment de l'economia andorrana?

Context: Actualment el sector terciari representa, segons estimacions, el 80% del PIB andorrà, sent el turisme el sosteniment principal de l'economia andorrana. Nou milions de persones la visiten anualment, atretes per la seva condició de paradís fiscal, les seves estacions d'esquí i el diferencial de preus al comerç respecte dels països veïns, encara que aquest últim s'ha erosionat recentment mentre les economies francesa i espanyola s'han obert, proporcionant una disponibilitat més àmplia de béns i tarifes més baixes. L'any 2005, el país va rebre 11.049.490 visitants, dels quals el 57,2% eren espanyols, el 39,8% francesos i només un 3,0% venien d'altres estats.

Response: el turisme


Instruction: Quin dia s'acaba l'exposició?

Context: 'Tot allò que faig relacionat amb l'art em dóna una gran alegria.' Aquesta frase de Pablo Picasso sintetitza l'esperit de l'exposició que es pot veure al Centre Cultural Bancaixa de València. 'L'alegria de viure', que es podrà visitar fins al 31 de març, compta amb més de 170 obres –algunes de les quals autèntiques joies cedides per museus que rarament les presten– que reflecteixen la seva faceta més lúdica, festiva i vital. La lluminositat de la Costa Blava, el circ, la pau, la sensualitat, els toros i la dansa, que tant van significar en la vida i l'obra del geni, són temes presents en la selecció. L'exposició aplega olis, gravats, dibuixos, litografies, estampes i ceràmiques. El comissari de la mostra, Javier Molins, explica que, tot i la importància creativa que té l'època blava de Picasso, marcada per la tristesa, realment només va abastar quatre anys dels noranta-un que va viure. Per tant, la major part de la seva vida i obra van ser impregnades d'una filosofia vital positiva.

Response: 31 de març


Instruction: De quin poble és Puigdemont?

Context: El poble del president Carles Puigdemont, Amer (Selva), es prepara per boicotar la visita d'avui de Ciutadans. I ho volen fer amb la indiferència. De fet, s'ha anul·lat una botifarrada convocada pels CDR com a protesta per la visita de la formació d'Arrimadas, que ha convocat militants i simpatitzants perquè acompanyin els diputats que s'hi desplaçaran. Les darreres hores, l'ANC d'Amer ha demanat els veïns que facin vida normal, que no facin cas de la provocació de Ciutadans i, sobretot, que omplin els carrers de Barcelona cap al tard. Al poble de Puigdemont han extremat les precaucions per a evitar qualsevol topada amb Cs, que ha convocat un acte a les 12.00 a la plaça de la Vila. Dues hores després sortiran els autobusos d'Amer cap a Barcelona per assistir a la gran manifestació contra el judici.

Response: Amer


Instruction: Quin tant per cent de formatge Coinga es va vendre als Estats Units?

Context: Per exemple, l'any 2006 Coinga va exportar 43 tones de formatge, de les quals el 51% es va vendre a diferents països d'Europa, el 44% als Estats Units, el 3% a Austràlia i el 2% restant al Japó, Xina i Canadà. Dintre dels països europeus, a Alemanya es van vendre la meitat que als Estats Units, la qual cosa representa el 25% del total i la major part, el 48%, dintre d'Europa. Altres importadors europeus importants van ser Dinamarca (el 17% del total europeu i el 9% del total a l'estranger), Regne Unit (8% del total europeu i el 4% del total de les exportacions), Països Baixos (7% d'Europa i el 3% del món) i Àustria (7% d'Europa i el 3% del món); i en menor grau Bèlgica (3% d'Europa), França (3% d'Europa), Finlàndia (3% d'Europa) i Suècia (3% d'Europa); mentre que Noruega, Itàlia i Suïssa totalitzen menys de l'1% d'exportacions europees.

Response: el 44%


Instruction: Quin any va ser el terratrèmol?

Context: El terratrèmol de Llorca de 2011 va sacsejar la Regió de Múrcia, especialment les poblacions de Llorca i Totana, a les 18:47 (hora local) del dia 11 de maig del 2011 i va deixar nou morts i 293 ferits. La magnitud del terratrèmol va ser de 5,1 en l'escala sismològica de magnitud de moment, i va estar precedit per un altre de 4,5. Es van comptabilitzar prop de 40.000 afectats en una població de poc més de 92.000 persones.

Response: 2011


Instruction: Amb quin nom és coneix l'estructura discal central on es troba el genoma víric associat amb proteïnes?

Context: Els poxvírids són virus grans i complexos amb una morfologia inusual. El genoma víric està associat amb proteïnes dins d'una estructura discal central coneguda com a nucleoide. El nucleoide està envoltat per una membrana i dos cossos laterals de funció desconeguda. El virus té un embolcall exterior amb una espessa capa de proteïna a la superfície. La partícula en general és lleugerament pleomorfa, amb una forma que pot anar de la d'un ou a la d'un maó. Mimivirus és el virus més gran conegut, amb un diàmetre de càpsida de 400 nm. De la seva superfície es projecten filaments proteics de 100 nm. La càpsida apareix hexagonal al microscopi electrònic, de manera que és probablement icosaèdrica.

Response: nucleoide


Instruction: Quin mitja de comunicació ha entrevistat Pablo Iglesias?

Context: El dirigent de Podem, Pablo Iglesias, ha dit que solament donaria suport a una investidura de Pedro Sánchez si es formava un govern de coalició amb el seu partit. 'Esperem a veure de què parla amb PP i Cs i després, si el PSOE ofereix garanties i voluntat de treballar per un govern d'esquerres, trobarà la nostra mà oberta', ha dit en una entrevista a La Sexta. Iglesias s'ha sorprès que Sánchez hagi citat a la Moncloa Pablo Casado (PP), el dia 6, i Albert Rivera (Cs), el dia 7, el mateix dia que s'hi reunirà ell. Segons Iglesias, seria una 'irresponsabilitat política' formar un govern tot sol. 'Sánchez ha de deixar l'arrogància de banda i actuar amb responsabilitat', ha dit. I encara ha afegit: 'Si algú pretén autoritarismes, arrogància i es veu amb una força que no li han donat les urnes, nosaltres serem com una roca.

Response: La Sexta


Instruction: Quin programa farà una anàlisi diària del judici?

Context: Televisió Espanyola només emetrà les sessions del judici contra el procés pel canal 24 Horas, en desconnexió a Catalunya, segons que ha informat RTVE. Aquesta decisió implica que els ciutadans de l'estat espanyol només podran veure les sessions en directe per mitjà de la web del Tribunal Suprem, i no pas per televisió. TVE Catalunya retransmetrà totes les sessions i comptarà amb connexions amb tres periodistes catalans desplaçats a Madrid. 'L'Informatiu Migdia' (a la 1) s'emetrà des de Madrid demà, i també els dies més destacats del judici. El programa 'Vespre 24h' del canal 24 Horas farà una anàlisi diària del judici, amb una duració especial d'una hora els dies que hi hagi sessions. VilaWeb emetrà totes les sessions del judici contra el procés i en farà un seguiment en directe al Tribunal Suprem espanyol i a la redacció.

Response: Vespre 24h


Instruction: Quin tipus de pedres utilitzaven els mosaics dels còdols?

Context: El mosaic s'emprava en tot el món antic per a la decoració d'interiors. Dos tipus de mosaics es van realitzar i van marcar la seva tècnica de desenvolupament: el dels còdols, que utilitzava pedres naturals (normalment de riu) de pocs centímetres i que conservaven la forma i el color natural, amb mostres trobades a Olint, a Pel·la, a la ciutat-palau d'Aegae a Macedònia, datats de la primera meitat del segle iv aC. El mètode amb tessel·les de marbre i vidre de colors diversos i tallats a mida va anar substituint a poc a poc l'anterior, les tessel·les de més gran mida s'usaven per als dibuixos geomètrics, mentre les més petites servien per representar escenes figurades. De la fi del segle ii aC i principis del segle i aC són els mosaics de Delos, on en van aparèixer un gran nombre, amb variacions de dibuixos de màscares, dofins i quadrigues i amb representacions mitològiques.

Response: naturals (normalment de riu)


Instruction: En quin hospital es va administrar penicil·lina a un ésser humà per primera vegada?

Context: La purificació de la penicil·lina es produí el 1939, pel bioquímic Heatley, utilitzant grans quantitats de filtrat mitjançant un sistema a contracorrent i extracció líquid-líquid per amil acetat. Edward Abraham acabà d'eliminar la resta d'impureses per cromatografia en columna d'alúmina. Posteriorment es provà la substància en ratolins infectats amb estreptococs. El primer ésser humà tractat amb penicil·lina purificada fou l'agent de policia Albert Alexander a l'Hospital John Radcliffe, el 12 de febrer del 1941. El pacient morí perquè no se li pogué administrar prou fàrmac.

Response: Hospital John Radcliffe


Instruction: A quin mitja de comunicació va fer declaracions Albert Boadella?

Context: El dramaturg Albert Boadella, cofundador de Ciutadans, va fer ahir unes altres declaracions provocadores contra el catalanisme. Va dir a l'agència Efe que 'això que han fet els dirigents polítics catalans és per a un judici de Nüremberg', fent referència al procés que es va fer entre el 1945 i el 1946 contra els principals dirigents de l'Alemanya nazi per crims de guerra i contra la humanitat. Avui l'escriptora Empar Moliner hi ha respost, al programa 'Els matins de TV3', explicant els crims que es van jutjar a Nüremberg, i parlant de casos de gent que va patir els camps d'extermini nazis. I acaba així: 'No em sap greu que un senyor banal parli així del Tardà, del Rufián, del Puigdemont, de la Munté, del Mas, de l'Ortega, de la Rovira… Però em sap molt greu pels que van patir l'holocaust. Et recomano, Boadella, una obra de teatre (el teatre encara et deu agradar). Es diu 'Un cel de plom', i la fa la Mercè Arànega a la Sala Muntaner, basada en la vida de la Neus Català, que la van deportar a Ravensbruck.

Response: a l'agència Efe


Instruction: Quin any es va preparar l'exposició del MET Petrus Christus?

Context: Finalment, el 1994, durant la preparació per l'exposició del MET Petrus Christus: Mestre del Renaixement de Bruges, l'autenticitat de l'halo va ser públicament examinada per un grup d'especialistes holandesos, arribant a la conclusió que es tractava d'un afegit. L'equip va acceptar majoritàriament que l'halo probablement s'havia afegit a Espanya durant el segle xvii -imitant una tendència italiana- quan formava part de la col·lecció de Don Ramon d'Oms, virrei de Mallorca, que va vendre el treball a l'industrial americà Jules Bache el 1911. L'equip recomanava que l'halo fos tret per fer més autèntica estèticament la pintura. Christus va ser un dels primers pintors flamencs a jugar realment amb la il·lusió d'espai i llum, i l'addició de l'halo forçava l'espectador a mirar el primer pla i per això emmarcava l'espai d'una manera inapropiada a l'estil de Christus. Des de la supressió de l'halo, el Metropolitan ha seguit suprimint altres casos dubtosos en treballs de Christus, essent el cas més notable el quadre Sant Eloi al seu taller.

Response: 1994


Instruction: Amb quin nom es va inaugurar la línia?

Context: La línia es va inaugurar el 1926 amb el nom de Metropolitano Transversal per unir les terminals ferroviàries que havien sorgit a Barcelona. Actualment uneix les estacions d'Hospital de Bellvitge i Fondo, en un traçat de doble via soterrada, les cotxeres es troben a Santa Eulàlia i la Sagrera i tallers a l'estació d'Hospital de Bellvitge. Actualment té 20,7 quilòmetres de longitud i trenta estacions.

Response: Metropolitano Transversal


Instruction: Quin any va ser descrit formalment el ratpenat de Racey?

Context: El ratpenat de Racey (Pipistrellus raceyi) és un ratpenat del gènere Pipistrellus originari de Madagascar. Tot i que s'havien observat espècies no identificades de Pipistrellus a Madagascar des de la dècada del 1990, P. raceyi no fou descrit formalment fins al 2006. Els seus parents més propers són les espècies asiàtiques P. endoi, P. paterculus i P. abramus, i els seus avantpassats probablement arribaren a Madagascar des d'Àsia. S'han observat ratpenats de Racey a quatre localitats diferents: dues a les planes orientals i dues a les occidentals. A l'est, viu en àrees obertes i se l'ha vist dormint en un edifici, mentre que a l'oest habita boscos secs. La Llista Vermella de la UICN considera que hi ha «dades insuficients» per avaluar-ne l'estat de conservació, en gran part a causa del desconeixement de la seva ecologia.

Response: 2006


Instruction: Quin any Warhol va produir el primer disc de The Velvet Underground?

Context: A mitjan anys seixanta, Warhol «va adoptar» una banda anomenada The Velvet Underground. Els va convertir en un element crucial de l'exposició d'art multimèdia que organitzava: l'Exploding Plastic Inevitable, i va donar a Paul Morrissey el càrrec d'agent seu. A més, els va presentar Nico el qual s'uniria al grup a petició de Warhol. Així, el 1966 va produir el seu primer disc, titulat The Velvet Underground and Nico, i va pintar-ne la decoració. La producció de Warhol, però, es va limitar a pagar per l'estudi d'enregistrament. Després de la publicació d'aquest àlbum, Warhol i el líder de la banda, Lou Reed, van començar a dissentir sobre la direcció que la banda havia de prendre i aquesta tensió hauria pogut ser la causant del final de la seva bona relació artística.

Response: 1966


Instruction: Per quin partit polític s'ha presentat Xavier Garcia Albiol com a candidat en la campanya electoral?

Context: Una de les polèmiques més intenses de la darrera campanya electoral la protagonitzà el candidat del PP, Xavier Garcia Albiol. Deveu recordar que se'n va anar a Madrid a capitalitzar l'aprovació de la reforma del Tribunal Constitucional, per endurir les seues funcions. I no se li va ocórrer res més que resumir allò que havia passat amb una frase tan poc elaborada com directa i comprensible: 'S'ha acabat la broma', digué. És una per a ell, però s'equivocava. No s'ha acabat en absolut 'la broma' i en aquesta històrica sessió parlamentària, de la qual hem estat testimonis avui, tot ha quedat ben clar. Sobre això, propose tres apunts urgents.

Response: PP


Instruction: De quin delicte absol l'alt tribunal a Francisco José Martínez García?

Context: El Tribunal Suprem ha revisat a la baixa les condemnes imposades per l'Audiència Nacional l'octubre de 2017 pel falsejament dels comptes de la Caixa d'Estalvis del Mediterrani (CAM) en els exercicis 2010 i 2011 i absol un dels seus exdirectors generals, Roberto López Abad, que havia estat condemnat a tres anys de presó. La seva substituta, María Dolores Amorós, veu rebaixada la seva condemna a la meitat, fins a l'any i mig de presó. D'altra banda, rebaixa la condemna a l'ex-director general de l'Àrea de Planificació i Control de la CAM Teófilo Sogorb Pomares, com a responsable d'un delicte falsedat en la informació facilitada als inversors –article 282 bis del Codi Penal- a la pena de dos anys de presó en relació amb les dades aportades a la Comissió Nacional del Mercat de Valors (CNMV) sobre l'estat econòmic de la Caixa en el primer trimestre del 2011. A més de López Abad l'alt tribunal absol l'ex-director general d'Inversions i Riscos Francisco José Martínez García del delicte societari continuat de falsedat comptable en relació amb l'exercici de 2010 en considerar que no ha quedat prou acreditat que l'alteració dels comptes fora 'idònia per causar un perjudici a la societat, als socis o a un tercer'. En la sentència donada a conèixer avui la Sala estima els recursos de cassació formulats per López Abad i Martínez García contra la sentència de l'Audiència espanyola que els va condemnar a tres anys ia dos anys, nou mesos i un dia de presó, respectivament, per falsejar els comptes anuals de la CAM corresponents a l'any 2010. El tribunal també ha estimat de manera parcial els recursos de cassació interposats per María Dolores Amorós Marco i Teófilo Sogorb Pomares i rebaixa la pena de tres anys a un any i sis mesos de presó, en el cas de la primera, i de quatre a dos anys de presó, en el cas del segon.

Response: del delicte societari continuat de falsedat comptable


Instruction: Quin any es va perllongar la línia en 1.802 metres?

Context: L'any 1968 la línia es perllonga en 1.802 metres i dues estacions des de Fabra i Puig a Sant Andreu i Torras i Bages. Una dècada més tard el 21 de desembre de 1983 creuava el Besòs arribant a la població de Santa Coloma de Gramenet. L'ampliació constava de dos quilòmetres de longitud i tres estacions a Trinitat Vella, Baró de Viver i Santa Coloma. Era la primera ampliació que es feia a la zona del Barcelonès Nord.

Response: 1968


Instruction: Quin article diu Valtònyc que es va vulnerar?

Context: El Tribunal Europeu de Drets Humans (TEDH) ha admès a tràmit la denúncia que Valtònyc va presentar contra Espanya per haver 'violat' el seu dret a la llibertat d'expressió. El Tribunal Suprem va confirmar el febrer del 2018 la condemna que l'Audiència espanyola li havia imposat el 2017 a tres anys i mig de presó per les lletres d'algunes de les seves cançons. En la denúncia el cantant al·legava que l'estat va vulnerar l'article 10 del Conveni Europeu de Drets Humans, que recull el dret a la llibertat d'expressió. En la demanda també hi constaven les decisions que, fins ara, ha pres la justícia belga amb relació a la seva extradició. El 17 de setembre, el jutjat de primera instància de Gant va rebutjar l'euroordre entenent que els fets pels quals Valtònyc va ser condemnat a Espanya no són delicte a Bèlgica.

Response: l'article 10 del Conveni Europeu de Drets Humans


Instruction: Quin tipus d'obra és?

Context: Com a obra de circumstàncies, el tema que tracta proporciona una perspectiva històrica i política interessant alhora que divertida. L'obra és la història d'un grup de convidats de diferents països d'Europa que assistiran a la catedral de Reims per la coronació de Carles X com a rei de França, i coincideixen en un balneari en el seu camí a Reims. Per diversos motius, no poden emprendre la marxa, però organitzen una festa en homenatge a la família reial, cada un amb l'estil característic de la seva nació d'origen.

Response: de circumstàncies


Instruction: Quin plafó correspon a la descripció de la «Batalla de Porto Pi»?

Context: El segon plafó correspon a la descripció de la «Batalla de Porto Pi». L'11 de setembre de 1229 Jaume I va desplegar les seves tropes a la badia de Santa Ponça. El mateix dia tengué lloc la batalla de Portopí decisiva amb el musulmans, que el plafó mostra sobre un fons decorat amb muntanyes i arbres de copa rodona, en una d'aquestes muntanyes s'observa un grup de musulmans amb penons i escuts, la part principal és la que es mostra la lluita —on va trobar la mort— de Guillem II de Montcada i de Bearn, el qual cavalca sobre el seu cavall brandant l'espasa i l'escut on apareixen les armes del seu llinatge, els bessants dels Montcada i els bous de Bearn, que també es troben representats a les gualdrapes del cavall; Guillem és seguit per un cavaller no identificat mentre s'encara a la tropa sarraïna, seguint aquesta escena els textos dels relats de la Crònica de Bernat Desclot.

Response: El segon


Instruction: Quin és el sistema més comú entre els lèmurs?

Context: Els lèmurs són animals socials i viuen en grups que en general tenen almenys quinze individus. Entre els seus models d'organització social, es poden mencionar el model «solitari, però social» i el model de «fissió-fusió»,[N 3] «unions de parella» i «grups multimascle». Els lèmurs nocturns són fonamentalment solitaris però socials. De nit busquen aliment totss sols, però en general es reuneixen en grups durant el dia. El grau de socialització varia en funció de l'espècie, el gènere, la localització i l'estació. Per exemple, en moltes espècies nocturnes les femelles, juntament amb les seves cries, comparteixen llocs de cria amb altres femelles i possiblement un mascle. Aquests llocs de cria abasten un ample territori i els poden compartir diversos grups de femelles. En el cas dels lèmurs mostela i els lèmurs forcats, una o dues femelles poden compartir un territori, possiblement amb un mascle. A més de compartir espais vitals, també es relacionen vocalment o física amb el seu company de territori mentre busquen aliment durant la nit. Entre els lèmurs diürns es donen molts dels sistemes socials vistos en micos i hominoïdeus. Viuen en grups socials relativament permanents i cohesionats. Els grups multimascle són el sistema més comú entre ells, igual que en la majoria de primats antropoïdeus.[N 4] Els lèmurs bruns o vertaders utilitzen aquest sistema social i sovint viuen en grups de deu individus o menys. S'ha comprovat que els lèmurs de collar viuen en societats de fissió-fusió i que els indris formen unions de parella.

Response: Els grups multimascle


Instruction: Quin tema està relacionat amb l'obra?

Context: L'obertura és una obra mestra simfònica, i tot i que manlleva un sol tema de Torvaldo e Dorliska segueix sent totalment independent. Destaquen les primeres notes pianissimo, sense grans acords, per establir el silenci a la sala del teatre. Cap tema està relacionat amb l'obra, cosa que no passa quan la simfonia introduirà La Cenerentola, on en canvi el crescendo serà comú tant a la simfonia al final que tanca el primer acte.

Response: Cap


Instruction: Quin tipus d'organisme és el Consell Agrari Municipal?

Context: L'Ajuntament de València mantindrà el servei de transport públic que gestiona l'Empresa Metropolitana de Transports (EMT), com també el treball del Consell Agrari Municipal. Així ho ha assegurat el batlle de la ciutat, Joan Ribó, en resposta de les pretensions del ministre d'Hisenda i Administracions Públiques espanyol, Cristóbal Montoro, que ha remès un escrit a l'ajuntament perquè tanqui aquestes dues entitats. Ho ha expressat mitjançant un escrit al ministeri el batlle Joan Ribó, que disposa del suport d'un informe d'Intervenció de Comptabilitat i Pressupostos, segons que ha informat el consistori en un comunicat. En el cas del Consell Agrari Municipal, Ribó insta el ministre que s'informi més bé sobre què demana, atès que no es tracta d'una empresa que desenvolupi activitats econòmiques, sinó d'un organisme autònom municipal. Per això, no està subjecte a la Llei de Racionalització de l'Administració Local que Montoro mateix va propiciar el 2013, i que, segons Ribó, és dissenyada per a ofegar els ajuntaments fent-los pagar els despropòsits de la seva gestió. En conseqüència, l'informe de l'ajuntament s'ajusta a com la Llei Reguladora de les Bases de Règim Local entén per activitats econòmiques, en què no s'emmarcaria de cap manera aquest organisme autònom.

Response: un organisme autònom municipal


Instruction: Quin tipus de text conté la Missa que va compondre Janáček?

Context: Janáček no pretenia fer tant una obra pretesament litúrgica com subratllar l'expressió de fe de tot un poble amb una alegria primitiva i poderosa que podria molt bé titllar-se de pagana. Com tants altres compositors ateus, al final de la seva vida Janáček va compondre una Missa. Però cal remarcar que, si bé el text és religiós, el caràcter de l'obra no ho és pas, com ja es desprèn les paraules del mateix compositor citades prèviament. Sembla que Janáček hauria dit en una ocasió:

Response: religiós


Instruction: Quin museu conserva una rèplica de l'obra?

Context: Nit de lluna és una obra surrealista de Leandre Cristòfol i Peralba elaborada el 1935 durant la seva fase de treball marcadament avantguardista (1933–1939). Es troba al Museu d'Art Jaume Morera, tot i que el Museu Nacional d'Art de Catalunya en conserva una rèplica de cronologia posterior. L'obra mostra un ou de sargir i un fus de filar disposats sobre un escenari de fusta dins d'una caixa de fusta semicircular. Els objectes representen al·legòricament la mare de l'artista i són un homenatge als seus pares. El 1936 Leandre Cristòfol va exposar Nit de lluna a l'exposició logicofobista, organitzada pel grup ADLAN.

Response: Museu Nacional d'Art de Catalunya


Instruction: Quin tipus de govern vol formar el partit de Pablo Iglesias?

Context: Els equips negociadors de PSOE i Unides Podem es tornaran a reunir avui a les 11.00 hores en el congrés espanyol amb l'objectiu de desblocar la investidura de Pedro Sánchez. Els socialistes pretenen que Unides Podem accepti un acord programàtic i alguns càrrecs en institucions de l'estat espanyol fora del consell de ministres, mentre que la formació de Pablo Iglesias manté l'exigència de formar un govern de coalició. Es tracta de la segona reunió entre els dos equips negociadors després després de la primera de dijous passat. Les representants del PSOE tornen a ser la vice-presidenta en funcions, Carmen Calvo; la portaveu parlamentària, Adriana Lastra; i la ministra d'Hisenda en funcions, María Jesús Montero. Els socialistes consideren que donar entrada a ministres d'Unides Podem a l'executiu seria un focus d'inestabilitat, especialment per la divergència sobre la sentència del Tribunal Suprem espanyol contra els dirigents independentistes. 'Continuem pensant que, si reprenem la negociació on la deixem al juliol, l'acord és qüestió d'hores', va dir ahir el secretari d'acció de govern de Podem, Pablo Echenique.

Response: de coalició


Instruction: Quin càrrec ocupava Carles Pi i Sunyer?

Context: Vicens va encapçalar un projecte encarregat pel conseller de Cultura de la Generalitat de Catalunya, Carles Pi i Sunyer, el 1938 per a presentar la història de Catalunya seguint els criteris de la geopolítica. El projecte es va avortar amb el final de la guerra. Però bona part del material cartogràfic va ser reutilitzat per Vicens en la confecció de la seva obra España: geopolítica del estado y del imperio, amb una primera part dedicada als "fonaments de la geopolítica peninsular" que era tota una novetat.

Response: conseller de Cultura de la Generalitat de Catalunya


Instruction: Quin caràcter tenia la simfonia segons Mahler?

Context: Amb l'ús d'elements vocals durant tota la composició, més que en episodis al final o prop d'ell, l'obra va ser la primera simfonia completament coral que es va escriure. Mahler no va tenir dubtes sobre el caràcter innovador de la simfonia i la va qualificar com a la cosa més gran que havia fet. Mahler mantenia que totes les seves simfonies anteriors no eren més que un preludi d'aquesta: «tractin d'imaginar l'univers sencer començant a sonar i ressonar. Ja no hi ha veus humanes, sinó planetes i sols girant». Va ser el seu «regal a la nació [...] un gran portador d'alegria».

Response: innovador


Instruction: Quin premi li van donar per la direcció de My Name Is Rachel Corrie?

Context: Rickman també va dirigir The Winter Guest a l’Almeida Theatre de la capital britànica el 1995, així com la versió cinematogràfica de la mateixa obra, estrenada el 1997 i protagonitzada per Emma Thompson i la seva mare autèntica, Phyllida Law. Amb Katharine Viner van recuperar l’obra My Name Is Rachel Corrie, a més de dirigir l’estrena al Royal Court Theatre, que es va produir l’abril de 2005. Gràcies a això va aconseguir el premi del públic del Theatre Goers al millor director. Rickman era amic de la família Corrie, guanyant-se la seva confiança, i l’espectacle fou molt ben rebut pel públic londinenc aquell any. Però el 2006, la producció de l’obra a Nova York fou posposada davant de la possibilitat que fos boicotejada i denunciada per part de grups que la poguessin veure com “propaganda d’agitació antiisraeliana”. Rickman va denunciar-ho com una “censura nascuda de la por”. Tony Kushner, Harold Pinter i Vanessa Redgrave, entre d’altres, van criticar la decisió de postergar definitivament l’espectacle. Finalment, l’obra de teatre es va realitzar en un altre indret de la ciutat, rebent crítiques diverses, i des d’aleshores s’ha interpretat en molts indrets del món.

Response: el premi del públic del Theatre Goers al millor director


Instruction: Quin any va estar a Europa Robert A. Millikan?

Context: El físic estatunidenc Robert A. Millikan s'interessà en el problema de la determinació de la càrrega de l'electró durant una estada d'un any a Europa el 1895. L'octubre assistí a Berlín a una sèrie de lliçons sobre física teòrica impartides per Max Planck (1858-1947) en relació als raigs catòdics. De tornada als Estats Units passà a treballar d'assistent d'Albert Abraham Michelson (1852-1931) a la Universitat de Chicago. El següent any J.J. Thomson determinà la naturalesa corpuscular dels raigs catòdics. El 1906 Millikan decidí millorar el mètode de Wilson emprant unes bateries més potents, de 1600-3000 V, per produir un camp elèctric més intens entre plaques separades 5 mm. Treballant amb el seu alumne de doctorat Louis Begeman (1865-1958) obtingueren valors més precisos (Begeman obtingué el valor 1,557·10-19 C a la seva tesi doctoral).

Response: 1895


Instruction: Quin és un dels estels hipotètics?

Context: Alguns astrònoms han suggerit que l'òrbita de Sedna és el resultat de la influència d'una gran companya binària del Sol situada a una distància de milers d'unitats astronòmiques. Un d'aquests estels hipotètics és Nèmesi, una companya fosca del Sol proposada com a responsable de la suposada periodicitat de les extincions massives a la Terra per impactes cometaris, el registre d'impactes lunars i els elements comuns orbitals d'una sèrie d'estels de període llarg. No obstant això, en l'actualitat no hi ha proves directes de l'existència de Nèmesi i moltes línies d'investigació (per exemple, l'índex de craterització) han posat en dubte la seva existència. Astrònoms que recolzen aquesta hipòtesi han suggerit que un objecte de cinc vegades la massa de Júpiter que s'estengui aproximadament a 7.850 ua del Sol, podria provocar en un objecte una òrbita com la de Sedna.

Response: Nèmesi


Instruction: Quin és el tercer sexe?

Context: Aquesta missa és una obra escrita a contracorrent de la moda i que, alhora, ret un homenatge crepuscular a la tradició d'arrel italiana dels primers anys del segle xix. És intimista, en un moment en el qual la música religiosa s'entenia grandiosa de mitjans i d'efectius, ja que Rossini la concep per a un grup ideal de dotze cantors dels tres sexes [sic] -dones, homes i castrats-, dels quals vuit havien de ser coristes, i quatre, solistes. Les seves instruccions són que els solistes també han de cantar les parts de cor quan no estiguin involucrats de forma individual. De totes maneres, en les actuacions subsegüents en general ha participat un cor més gran i amb solistes independents. A la partitura original de Rossini s'indica que els solistes han de cantar també en companyia del cor. A aquestes veus s'hi unien dos pianos i un harmònium -acceptat per Rossini a contracor, ja que volgué escriure aquesta part per a un acordió i donar-li així, clarament, un toc parisenc-. Per al segon piano no hi ha una part independent, sinó que dobla o reforça el primer.

Response: castrats


Instruction: Quin delicte ha desaparegut de l'actual codi penal?

Context: Ara fa una setmana, el president de Ciutadans va fer una crida a les xarxes a arrencar tots els llaços grocs de carrers, places, carreteres i diversos llocs del país on s'han penjat en record dels presos polítics i exiliats. Rivera deia: 'Si el govern de Pedro Sánchez no vol netejar de propaganda separatista il·legal els espais públic a Catalunya, ho farem nosaltres.' L'ex-diputat de la CUP David Fernàndez li ha recordat que no era cert que fos il·legal: 'El que és il·legal és remetre's a un delicte (propaganda il·legal, típic de dictadures) que ja no existeix al codi penal. Ens hauríem de remetre al codi penal del 1944. O al Jutjat Especial Nacional de Propaganda il·legal, però es va dissoldre el 1963. Després, el Tribunal d'Ordre Públic fins al 1977.'    Lo que es ilegal es remitirse a un delito (propaganda ilegal, típico de dictaduras) que ya NO existe en el Código Penal. Habría que remitirse al CP 1944.

Response: propaganda il·legal


Instruction: Quin gest polític demana el PSC a l'independentisme?

Context: TEMA DEL DIA Renúncia. El PSC ha presentat un extens document de quaranta-vuit pàgines per a la reunió que ha convocat el president Quim Torra amb tots els partits polítics per a analitzar la situació política catalana. Els socialistes hi desgranen amb tot detall les mesures que impulsarien en aquesta legislatura. En el pròleg es decanten per solucions polítiques al problema polític català i asseguren que 'la renúncia expressa de les vies unilaterals i il·legals pot ser una bona aportació al millor desenllaç possible de les actuacions judicials'. Els socialistes demanen un gest polític a l'independentisme, la renúncia a la via unilateral, en canvi de garantir una actuació judicial més lleu contra els dirigents independentistes. Quan el PSC demana a l'independentisme que renunciï a la via unilateral reconeix que els presos són polítics.

Response: la renúncia a la via unilateral


Instruction: Quin era l'objectiu dels jugadors al comprar mecanismes per fer trampes?

Context: S'ha citat la revelació i distribució de Mew a esdeveniments organitzats com a un dels principals factors en l'èxit de la sèrie al Japó. L'«Oferta de Pokémon Llegendari» llançada al Japó atragué més de 78.000 participants, molt per sobre de la previsió inicial de 3.000. El conseller delegat de Nintendo, Satoru Iwata, atribueix l'èxit dels videojocs a l'«Oferta de Pokémon Llegendari». A partir d'aquesta promoció, les vendes setmanals de Red i Green igualaren les vendes mensuals d'abans de l'oferta i, més endavant, les superaren per un factor de tres o quatre. Tanmateix, la revista Computer and Video Games criticà durament que Nintendo només volgués distribuir Mew als seus esdeveniments, alhora que assenyalava que ja no tenia sentit perquè de totes maneres Mew es podia aconseguir mitjançant l'ús de mecanismes per fer trampes, com ara el Pro Action Replay. Molts jugadors compraren mecanismes per fer trampes amb l'únic objectiu de capturar Mew. UGO.com inclogueren Mew a la seva llista d'«Els 25 Personatges Amagats Més Guais» en sisena posició. Els autors Tracey West i Katherine Noll consideraren que Mew era el millor Pokémon llegendari i el cinquè millor Pokémon en general.

Response: capturar Mew


Instruction: Quin diàmetre té la càmera del simulador?

Context: Amb la signatura de l'acord entre els governs d'Itàlia i dels Estats Units va començar la formació d'enginyers aeroespacials italians. Entre 1962 i 1964 es van enviar 70 tècnics als EUA, que es van repartir entre el Goddard Space Flight Center (GSFC), el Langley Research Center (LRC), el conglomerat Ling-Temco-Vought (LTV) i el complex de la NASA a Wallops Island, amb el propòsit que s'especialitzessin en el disseny dels satèl·lits, en el seu muntatge i en l'equilibri dels coets transportadors i les tècniques de llançament. A principis de 1963, el CRA es va establir a l'Aeroport d'Urbe amb instal·lacions per a les simulacions aerodinàmiques i tèrmiques de les fases de llançament i reentrada. Els laboratoris de Via Salaria estaven equipats per a aquests tipus d'instal·lacions, que incloïen un simulador format per una càmera de 3 metres de diàmetre, una font solar i un sistema de buit capaç d'assolir 10 −7 mmHg, un agitador electrodinàmic capaç de generar forces de fins a 50.000 N (a freqüències entre 10 i 1.500 Hz) i màquines que operaven en horitzontal i en vertical per a l'equilibrat estàtic i dinàmic dels satèl·lits i les seves càrregues.

Response: 3 metres


Instruction: Quin estalvi tindrà l'AMB en dietes a partir d'ara?

Context: Barcelona en Comú ha anunciat que la batllessa de Barcelona, Ada Colau, renunciarà a cobrar les dietes com a presidenta de l'Àrea Metropolitana de Barcelona (AMB), així com els seus consellers, i que pactarà una reducció d'entre el 30% i el 40% en les dietes de les vicepresidències que no ocupi la formació. En total, s'ha quantificat l'estalvi en més de 150.000 euros. La presidència de l'AMB serà, com és habitual, per al batlle o la batllessa de Barcelona. En un comunicat, Barcelona en Comú ha destacat que els acords inclosos en l'acord amb l'Entesa, PSC i ERC per aprovar el cartipàs inclouran una auditoria per revisar el procés de privatització de la gestió de l'aigua. L'objectiu és, segons han detallat, treballar per garantir que l'interès públic en aquest assumpte estigui per davant del particular, entenent l'accés a aquest recurs com un dret 'humà i lliure de barreres econòmiques'. D'altra banda, la formació ha assegurat que impulsarà la creació d'una Agència de la Transparència, que faci de l'AMB 'un ens supramunicipal transparent i amb parets de vidre'; i que es podrà en marxa l'Àrea de Planificació Estratègica per engegar una reflexió sobre la planificació urbana, la cohesió social i la vertebració del territori.

Response: més de 150.000 euros


Instruction: En quin país es troben les mines de Chihuahua?

Context: A Islàndia s'han documentat espècimens de calcita a la mina Helgustadan´ama, a Reydarfjord. D'Anglaterra cal destacar els espècimens descrits a Egremont, Cumbria, Durham i Cornualla. A Alemanya destaquen els exemplars de St. Andreasberg, Harz i Freiberg, Saxònia. De Romania cal destacar la calcita de Herja i Baia Mare, i dels Estats Units la d'algunes localitats de Nova York, Michigan, Missouri, Kansas, Oklahoma, Tennessee i Arizona. De Mèxic cal fer menció a la calcita extreta d'algunes mines de Chihuahua, Guanajuato i San Luis Potosí. De Rússia cal destacar la calcita d'Al’negorsk (Territori de Primórie). De l'Àfrica se'n poden destacar exemplars de Tsumeb (Namíbia) i Katanga (Congo).

Response: Mèxic


Instruction: Quin senyal van detectar el 2063?

Context: Aconseguida la pau social, els vulcanians assoliren un important grau de coneixements tecnològics, sent una de les primeres cultures a viatjar pels quadrants Alfa i Beta a velocitat de curvatura. Alguns d'aquests viatges els van portar fins al sistema solar, on, el 1953, una nau científica vulcaniana es va estavellar contra la Terra produint el primer contacte, no obstant passaren per desapercebuts i la humanitat no s'assabentà. Temps després, el 5 d'abril de 2063, una nau vulcaniana detecta un senyal warp causada pels descobriments de científic terrícola Zefram Cochrane, davant d'això, les autoritats vulcanianes aproven el primer contacte oficial amb l'espècie humana.

Response: warp


Instruction: En quin segle s'ha confirmat que Lisa Gherardini era la dona retratada a La Gioconda?

Context: Segles després de la mort de Lisa, La Gioconda es va convertir en la pintura més famosa del món, i en una icona cultural separada de la vida de la Lisa històrica, la dona. L'atenció de col·leccionistes i erudits de l'art va fer que aquesta obra pictòrica es converteixi en un quadre reconegut internacionalment i una important inspiració comercial. Encara que des del segle xvi existeixen testimonis que identifiquen Lisa Gherardini amb la dona retratada al quadre de Leonardo, no ha estat fins als primers anys del segle xxi quan s'ha confirmat amb seguretat aquesta identificació.

Response: xxi


Instruction: Quins mamífers abunden?

Context: Al Massís de Cadiretes la fauna és similar. Pel que fa als mamífers, hi abunda també el gat mesquer, la fagina i la mostela Hi ha ocells rapinyaires boscans com l'astor i el gamarús, així com el falcó pelegrí, present als penya-segats litorals. Entre els ocells que fan niu a la zona hi ha el picot verd, el cargolet, el pit-roig, el tallarol capnegre, el rossinyol, el bruel, el papamosques gris, la mallerenga cuallarga, la mallerenga emplomallada, la blava i la carbonera, entre d'altres. Més a prop del mar és un dels pocs indrets on es reprodueix l'oreneta cua-rogenca i a la costa hi ha la merla blava i el corb marí emplomallat. Els indrets humits fa que hi hagi amfibis com la salamandra, el tritó palmat i el tritó verd, el tòtil, el gripau d'esperons, el tòtil granoter i la reineta. I de rèptils hi ha el dragó -amb poblacions salvatges-, el sargantaner gros i el vidriol, entre d'altres.

Response: el gat mesquer, la fagina i la mostela


Instruction: Quins dies ha assenyalat Instrucció 2 per a que declaren disset dels agents?

Context: El jutjat d'instrucció 2 investiga sis policies espanyols més per les càrregues del Primer d'Octubre a Girona. El mateix jutjat ja havia citat a declarar com a investigats vint-i-dos agents entre els mesos de juny i juliol però, finalment, es van suspendre a petició de la defensa dels policies. Els advocats voluntaris van recórrer la interlocutòria del jutjat perquè consideraven que hi havia sis policies que van participar a les càrregues de l'escola de Taialà que també havien de constar com a investigats. Ara, el jutjat els hi ha donat la raó i ha resolt imputar-los, tot i que encara no ha fixat data per a les seves declaracions. Instrucció 2 sí que ha assenyalat les declaracions de disset dels agents investigats per als dies 4, 7, 11 i 14 d'octubre.

Response: 4, 7, 11 i 14 d'octubre


Instruction: Quins serveis de missatgeria volen unificar?

Context: El CEO de Facebook, Mark Zuckerberg, planeja integrar els tres serveis de missatgeria principals de l'empresa: Facebook, Instagram i WhatsApp, en una mateixa estructura unificada, com informa The New York Times (NYT). Els canvis que planeja implementar la companyia suposen la unificació de l'estructura de missatgeria de les tres aplicacions, si bé Facebook, Instagram i WhatsApp mantindrien el seu ús com a aplicacions independents. La reconfiguració de les aplicacions, segons quatre fonts implicades en aquest canvi citades per NYT, requereix de milers de treballadors, i encara es troba en una fase primerenca. S'espera que la unificació s'hagi completat a principis del 2020. La companyia, a més, planeja introduir en totes les aplicacions l'encriptació d'extrem a extrem, que impedeix l'accés no autoritzat a les converses privades dels usuaris. Si bé Zuckerberg no ha especificat el tipus de beneficis que reportaran els canvis, dos de les fonts consultades han destacat la implicació dels usuaris i noves formes de publicitat.

Response: Facebook, Instagram i WhatsApp


Instruction: Quins eren els interessos de la família de Karol Szymanowski?

Context: Karol Szymanowski, nascut en l'actual Ucraïna dins d'una família d'amplis interessos artístics. Fill d'un terratinent polonès i d'una baronessa sueca, va ser un compositor que des de jove va viure imbuït en el procliu ambient artístic d'una família envoltada intermitentment, i per diverses circumstàncies, per poetes, pintors i músics. Després d'una educació infantil molt protectora i casolana, el 1901 es traslladà a estudiar a Varsòvia, sota la direcció de Zygmunt Noskowski. Allà va beure de les fonts del nacionalisme polonès, inspirat per Frédéric Chopin, reafirmat per Stanislaw Moniuszko i atiat per les mesures repressives russes. Tot i que la capital polonesa romania en un provincialisme vuitcentista que aïllava la seva activitat cultural de la resta d'Europa, el canvi de segle va atreure la mirada de joves músics com ara el pianista Arthur Rubinstein o el compositor Grzegorz Fitelberg, que va establir, al costat de Szymanowski i altres mestres, el moviment musical modernista Polònia Jove. Szymanowski va passar posteriorment dos anys a Berlín i Leipzig, assumint influències de Richard Wagner, Max Reger o Richard Strauss, dels que després va renegar activament però que van inspirar les seves primeres simfonies. En un dels seus viatges a França va poder conèixer a Claude Debussy i la música de l'impressionisme. L'avantguarda i els ballets russos de Serguei Diàguilev el van sorprendre a Viena, però durant la Primera Guerra Mundial es va dedicar a l'estudi de la civilització grega i la seva literatura, dels primers cristians i l'Islamisme a través de nombroses lectures i fructificants viatges. Szymanowski va esbossar les primeres obres seguint la tradició dels compositors romàntics germànics, però les seves creacions posteriors van anar adquirint un to més colorit, expressiu i contrapuntístic. La gran guerra, però, va produir en Szymanowski un canvi d'orientació ideològica i estètica que el va conduir novament a un art nacionalista que treia el cap tímidament a la música folklòrica del seu poble.

Response: artístics


Instruction: Quins estils seguien les obres de Antonio Canova?

Context: A mitjans del segle xviii, les orientacions de Winckelmann «d'alimentar el bon gust en les fonts directes i prendre exemple de les obres dels grecs» va fer que molts artistes es dediquessin a copiar en lloc d'imitar; arribava el neoclassicisme. L'obra de Jean-Antoine Houdon, originalment barroca, va adoptar un caràcter serè i un verisme sense detalls anecdòtics, en un procés per aconseguir la bellesa ideal de l'antiguitat; va retratar molts personatges del moment, com Napoleó, Jean de la Fontaine, Voltaire o George Washington. L'escultor més conegut i innovador, però, fou l'italià Antonio Canova, un autor molt versàtil a cavall entre el barroc, el rococó i el neoclassicisme. Per la seva banda, la producció de Bertel Thorvaldsen segueix la línia més ortodoxa del neoclassicisme, amb una expressió més freda i estàtica. A Catalunya, cal destacar Damià Campeny, el qual va anar a Itàlia i va rebre la influència de Canova, igual que l'andalús José Álvarez Cubero.

Response: el barroc, el rococó i el neoclassicisme


Instruction: Quins instruments intervenen a l'arrencada del segon acte?

Context: A l'arrencada del segon acte, Verdi planteja una bellíssima música de caràcter cambrístic, amb les intervencions del violí i el violoncel alternant i dialogant, als quals s'uneix la veu de Jacopo Foscari en l'inici de la seva gran escena Notte! Perpetua notte che qui regni!.... Els cors tenen brillants intervencions al començament de l'òpera, en la tercera escena del primer acte; en el preàmbul de la segona escena del segon acte (reunió del Consell dels Deu); i en tota l'escena final. Totes elles són d'un caràcter marcadament dramàtic que contrasta amb el cor alegre i festiu, que interpreta la barcarola en el transcurs de la regata veneciana amb què comença el tercer acte. Fins i tot el cor, en les intervencions del Consell dels Deu, té un motiu musical temàtic: un andante con moto que, d'alguna manera, reflecteix crueltat i intransigència.

Response: violí i el violoncel


Instruction: Quins mamífers van substituir els tàxons de mamífers europeus?

Context: Els mamífers patiren una gran renovació. Els tàxons de mamífers endèmics europeus foren substituïts per immigrants asiàtics, extingint-se així més de la meitat dels mamífers europeus, i afectant d'aquesta manera la resta de la flora i fauna. Els mol·luscs també patiren una gran renovació, especialment a la costa oest dels Estats Units i la plana costanera del nord del Golf de Mèxic.

Response: asiàtics


Instruction: Per quins membres de l'ONU són reconeguts Abkhàsia i Ossètia del Sud com a estats independents?

Context: El govern de Síria va sorprendre ahir la comunitat internacional quan va reconèixer com a estats independents els territoris d'Abkhàsia i Ossètia del Sud, que la majoria de la comunitat internacional consideren part de Geòrgia. La decisió va ser anunciada per l'agència de notícies oficials Shana i confirmada pels governs d'Abkhàsia i Ossètia del Sud. El govern georgià s'ha indignat i acusa el govern sirià d'estar supeditat a Rússia, el principal valedor de la independència d'aquestes dues àrees. Ara Abkhàsia i Ossètia del Sud ja són reconegudes com a estats independents per cinc membres de l'ONU (Rússia, Nicaragua, Veneçuela, Nauru i Síria) i tres que no ho són (Transnístria, Artsakh i Abkhàsia en el cas d'Ossètia del Sud i Ossètia del Sud, en el cas d'Abkhàsia). Rússia va ser el primer estat de reconèixer la independència d'aquestes dues entitats. El 25 d'agost de 2008, arran de la situació creada pel conflicte d'Ossètia del Sud, el Consell de la Federació Russa, reunit en sessió extraordinària, va demanar al Kremlin que les reconegués.

Response: Rússia, Nicaragua, Veneçuela, Nauru i Síria


Instruction: Quins models van ser premiats per la revista Auto Motor und Sport?

Context: El 30 de gener de 2009, els models DBS i DB9 van ser premiats novament per la revista Auto Motor und Sport amb el premi Best Cars 2009. Els lectors van quedar meravellats i no van dubtar en escollir-los com els millors automòbils de la categoria super-cotxes. Aston Martin ja havia estat guardonat amb aquest prestigiós premi diverses vegades, cosa que confirma que la firma britànica segueix encapçalant les posicions més altes dels rànquings.

Response: DBS i DB9


Instruction: Quins paleontòlegs han expressat el seu escepticisme davant la hipòtesi de Donald Prothero?

Context: Com que no se n'ha trobat cap impressió cutània o mòmia, es desconeix de quin color era la pell de l'animal i quina textura tenia. La majoria de figures i il·lustracions el presenten amb una pell gruixuda, grisa, calva i amb plecs, igual que els rinoceronts d'avui en dia. Els mamífers grossos com els elefants i rinoceronts tenen molt poc pèl per a evitar sobreescalfar-se. El paleontòleg estatunidenc Donald Prothero s'ha desmarcat de la majoria d'il·lustracions per a suggerir que el paracerateri tenia orelles grosses, similars a les dels elefants, que contribuïen a la seva termoregulació. Les orelles dels elefants n'augmenten la superfície corporal i estan plenes de vasos sanguinis que ajuden a dissipar l'excés de temperatura. Segons Prothero, la presència d'ossos robustos al voltant de les obertures de les orelles indica que els paracerateris tenien orelles semblants. Els paleontòlegs Pierre-Olivier Antoine i Darren Naish han manifestat el seu escepticisme davant d'aquesta hipòtesi.

Response: Pierre-Olivier Antoine i Darren Naish


Instruction: A quins grups parlamentaris va autoritzar la mesa del senat?

Context: La mesa del senat espanyol es reunirà avui per decidir si permet al Partit Demòcrata Català de tenir grup parlamentari propi a la cambra. Se n'havia ajornat l'aprovació pels 'dubtes' sobre la validesa que tenia. Dimecres passat, la mesa del senat va donar via lliure a cinc grups parlamentaris dels sis que s'hi havien inscrit: PP, PSOE, Podem, PNB i ERC. I va deixar en suspens l'aprovació del grup del PDC. L'òrgan de la cambra va qüestionar el nom i la composició del grup inscrit pel PDC i, per saber si complia els requisits reglamentaris, va sol·licitar-ne un informe als serveis jurídics del senat. D'acord amb les conclusions del document encarregat, la mesa deliberarà i, si finalment ho rebutja, deixarà els senadors del Partit Demòcrata sense grup parlamentari per primera vegada d'ençà del 1977.

Response: PP, PSOE, Podem, PNB i ERC


Instruction: Quins partits formen la coalició Navarra Suma?

Context: La nova vice-secretària d'Organització del PP i presidenta del partit a Navarra, Ana Beltrán, ha apostat per estendre la fórmula de la coalició Navarra Suma –coalició de PP, Ciutadans i Unió del Poble Navarrès (UPN)– a Catalunya i més territoris fent un Catalunya Suma. 'La coalició Navarra Suma ha estat una fórmula d'èxit i també una fórmula de gran generositat per part dels tres partits que l'hem conformat', ha declarat Beltrán, que ha subratllat que la idea va partir del PP 'fa ja dos anys' i es va 'consumar' en les eleccions del 26 de maig amb un 'gran resultat' que els va fer ser primera força. Tanmateix, això no va ser prou per governar i la socialista María Chivite va ser investida amb el suport de Geroa Bai, Podem, Izquierda-Ezquerra i l'abstenció d'EH-Bildu. Beltrán ha assenyalat que ella sempre ha defensat que 'davant circumstàncies excepcionals calia prendre mesures excepcionals', com segons ella era el cas de Navarra. Això sí, ha admès que abans de plantejar 'aquesta mateixa fórmula de gran coalició per a Espanya', caldria 'analitzar-ho amb més profunditat'. De moment Ciutadans ha rebutjat de ple estendre aquesta fórmula a altres territoris al·legant que no es presentarà enlloc més sense les seves sigles.

Response: PP, Ciutadans i Unió del Poble Navarrès


Instruction: Quins drets propugnava Hassan Rouhani en campanya?

Context: El president de l'Iran, Hassan Rouhani, ha incorporat tres dones al seu Govern després que la llista de ministres presentada dimecres davant el Parlament estigués formada únicament per homes, tot i que en campanya el mandatari va advocar públicament per defensar els drets de les dones. Rouhani ha promulgat tres decrets en els quals nomena com a vicepresidenta per a Dones i Família Masumé Ebtekar, fins ara al càrrec de Medi Ambient. La responsable d'aquesta vicepresidència durant el primer mandat, Shahindojt Molaverdi, passarà a ser assessora en matèria de Drets Civils. La tercera dona incorporada per Rohani al seu equip és Laaya Joneidi, una professora a la Universitat de Teheran que exercirà de vicepresidenta per a Assumptes Legals, segons la cadena estatal Press TV. Rohani va lliurar el dimarts al Parlament una llista amb els noms de 17 candidats a ocupar carteres ministerials, tots ells homes. El monopoli masculí ha generat les crítiques ciutadanes, especialment en xarxes socials, on han circulat imatges manipulades i textos contra el futur Govern.

Response: els drets de les dones


Instruction: De quins tipus de vaixells s'ha prohibit la navegació?

Context: Un nou pic de la marea alta avui  a la Llacuna de Venècia ha portat a les autoritats a decretar el tancament de certes zones i a prohibir la navegació d'alguns mitjans de transport de la ciutat. La marea alta ha arribat avui al nivell de 154 centímetres, tornant a deixar submergides diverses parts de la ciutat italiana. Aquesta pujada del nivell de l'aigua ha portat a les autoritats a prohibir la navegació dels vaixells de passatge tipus 'Vaporetto' a l'espera de la baixada de la marea. A més, s'ha decretat el tancament temporal de la plaça de Sant Marc per als ciutadans i els turistes, després que comencessin a sonar les primeres sirenes d'alerta de la pujada de la marea a les 6.39 d'avui. La previsió ha anat empitjorant d'ençà del dijous, quan el pronòstic assenyalava que la 'acqua alta' se situaria en els 145 centímetres, tot i que les autoritats ja havien decidit tancar per avui les escoles i col·legis. El ministre de Relacions amb el Parlament, Federico D'Inca, ha informat a Twitter que el batlle de Venècia ha estat nomenat comissari per a l'emergència en aquesta ciutat italiana i ha subratllat el suport de l'executiu.

Response: Vaporetto


Instruction: Amb quins mars s'alternaven els de calcita?

Context: Els mars de calcita apareixen en la història de la Terra quan els precipitats inorgànics marins de carbonat de calci eren baixos en magnesi (LMC; de l'anglès Low Magnesium Calcite), oposat als actuals rics en magnesi de l'aragonita (HMC; de l'anglès High Magnesium Calcite). Els mars de calcita alternaven amb els d'aragonita essent més prominents en els períodes Ordovicià i Juràssic. La mineralització obtinguda en aquelles èpoques encara s'aprecia.

Response: aragonita


Instruction: Quins dos conceptes relacionava?

Context: Un dels principals innovadors al camp de l'estètica fou Gerolamo Cardano, escriptor, filòsof i metge, autor de De subtilitate (1550), que entre altres temes tractà l'art i la bellesa. Cardano elaborà una teoria que relacionava bellesa amb coneixement: a l'ésser humà li resulta bell allò que coneix, allò que percep amb la vista i l'oïda, o que capta amb la ment. Per a Cardano, les coses senzilles són més belles, ja que són més fàcils de percebre; les coses complexes, al ser de més difícil captació, poden arribar a desagradar. Tot i així, quan les coses difícils de captar pels sentits o la raó —que ell denominava subtilitas— són aprehendides per l'ésser humà, poden proporcionar un plaer fins i tot major que les coses senzilles. I així com la bellesa és més gran com més perceptible, la «subtilitat» també incrementa quan és més difícil de captar. El subtil es relaciona amb la raresa, la dificultat, l'ocult, complex, prohibit i inassequible, que seran les bases de l'art manierista.

Response: bellesa amb coneixement


Instruction: Quins són els principals símptomes que s'associen a un quadre típic d'infecció per coronavirus 2019?

Context: Una tos seca i irritant, malestar general, febre, sensació d'ofec… Aquests són els símptomes que s'associen a un quadre típic d'infecció del nou coronavirus 2019. L'app Stop Covid 19 CAT de la Generalitat de Catalunya fa aquesta primera pregunta al test que pot fer tothom qui se la descarregui: 'Tens algun d'aquests símptomes? Febre, tos continuada o persistent, dificultats respiratòries, malestar general'. La Generalitat Valenciana els defineix així: tos, dificultat per a respirar, mal de coll, febre de més de 37 graus. I el govern balear els descriu així: 'Els símptomes més comuns inclouen febre, tos i sensació de falta d'aire. En alguns casos també hi pot haver símptomes digestius com ara diarrea i dolor abdominal'.

Response: tos seca i irritant, malestar general, febre, sensació d'ofec…


Instruction: Quins són els receptors més importants?

Context: Les cèl·lules dendrítiques immadures s'encarreguen de captar i processar els antígens per mitjà de l'expressió de receptors d'adsorpció, que són característics de les DC i pertanyen principalment a la família de les lectines. A part dels dos receptors més importants (MMR i DEC205), que són proteïnes membranàries grans de tipus I, també expressen proteïnes transmembranàries de tipus II amb un únic domini de lectina extern de tipus C. Després d'agafar antígens microbials, ambientals i propis, les cèl·lules dendrítiques abandonen les regions perifèriques en direcció als òrgans limfàtics secundaris. Els patògens que ataquen zones perifèriques són transportats per les cèl·lules dendrítiques al gangli limfàtic més proper situat corrent amunt; en canvi, els antígens que són agafats al corrent sanguini són portats a la melsa, i els que han infectat mucoses són transportats a les amígdales o les plaques de Peyer. Aquest procés de migració cel·lular és dirigit per proteïnes reguladores anomenades quimiocines i pot ser potenciat mitjançant vacunació. Als òrgans limfàtics, els llocs on s'inicien la immunitat i l'autotolerància, les cèl·lules dendrítiques formen un sistema revirat semblant a un laberint per mitjà de processos continus de formació i desassemblatge. Allí, concretament al paracòrtex dels ganglis limfàtics (la regió de limfòcits T), les cèl·lules dendrítiques presenten el seu antigen a les cèl·lules del sistema immunitari i secreten factors d'estimulació. Ambdues coses són necessàries per engegar una resposta immunitària per part dels limfòcits T adequats, és a dir, els específics a l'antigen.

Response: MMR i DEC205


Instruction: En quins mesos les temperatures de Montargull són superiors als 20 graus?

Context: Montargull i la seva contrada tenen un clima semblant al del Segrià, un clima mediterrani amb tendència àrida, parcialment suavitzat per la proximitat de les muntanyes. Les temperatures mitjanes al desembre i al gener són entre 2 i 7 graus, mentre que al juliol i l'agost la mitjana és superior als 20 graus. Les precipitacions són d'uns 580 mm anuals i 130 mm estivals.

Response: al juliol i l'agost


Instruction: Quins són els càncers que s'atribueixen principalment al talc?

Context: Estudis posteriors indiquen que aquesta relació es troba estretament relacionada amb el contingut d'asbests en el talc. És àmpliament acceptat per algunes fonts mèdiques que si el talc conté asbests, aquest pot produir càncer quan és inhalat; en cas de no contenir asbests, la relació entre talc i càncer és més dubtosa. Els càncers atribuïts al talc són principalment el càncer de pulmó i el d'ovaris, tot i que algunes fonts també el relacionen amb els càncers d'estómac i de coll d'úter. Diversos estudis realitzats en treballadors miners en explotacions de talc han demostrat una major incidència en casos de càncer de pulmó i malalties pulmonars respecte a la mitjana; en aquests casos, el talc com que no es trobava processat en les mines, contenia asbests, al contrari dels productes derivats utilitzats en els països desenvolupats. A l'hora de llegir els estudis també s'ha de tenir en compte que en els ambients miners es generen grans quantitats de pols i aerosols que poden produir altres malalties pulmonars, com ara la silicosi, i que no estarien relacionades amb la inhalació del talc; un altre causant de càncer aliè al talc en aquest context pot ser la presència de radó en els ambients miners. La malaltia causada per la inhalació de talc similar a la silicosi s'anomena talcosi; aquesta malaltia també pot ser causada per la introducció intravenosa d'heroïna adulterada amb talc.

Response: de pulmó i el d'ovaris


Instruction: Quins llibres no li agradaven?

Context: Tolkien sabia llegir a l'edat de quatre anys, i va començar a escriure de manera fluïda poc després. La seva mare li deixava llegir molts llibres. No li agradaven ni L'illa del tresor ni El flautista d'Hamelín, i pensava que Alícia en terra de meravelles de Lewis Carroll era "divertida però inquietant". Li agradaven les històries sobre "pellroges" (amerindis), així com les obres de fantasia de George MacDonald. A més, els "Contes de fades" d'Andrew Lang van ser particularment importants per ell, i la seva influència es fa aparent en algunes de les seves obres posteriors.

Response: ni L'illa del tresor ni El flautista d'Hamelín


Instruction: Quins minerals poden trobar-se juntament amb la fluorita?

Context: Com s'ha dit anteriorment, la fluorita també es troba com a mineral accessori rar d'algunes roques plutòniques (àcides tipus LIF o bàsiques alcalines) i en les seves pegmatites i silexites o derivats hidrotermals, amb altres minerals rics en fluor i, a vegades, amb minerals de terres rares (REE); més rarament en els seus equivalents volcànics (riolites amb topazi), amb beril, bertrandita, pseudobrookita, granat, hematites, topazi, cassiterita, bixbyïta i minerals de niobi. A més a més de trobar-se associada a aquests minerals també pot trobar-se juntament amb  quars, dolomita, calcita, barita, celestina, wolframita, scheelita, apatita i alguns sulfurs. També és freqüent trobar-lo com a mineral accessori en sienites, al voltant de fumaroles, en carbonatites i en cossos intrusius alcalins. També es troba en vetes d'alguns dipòsits hidrotermals i en dipòsits estratolligats així com en forma de ciment en gresos. En filons hidrotermals d’alta temperatura es troba associada amb minerals d’estany-wolframi, topazi, beril, etc. En filons de baixa temperatura, es troba associada a baritina, calcita, etc. També es troba en dipòsits exhalatius, kàrstics o diagenètics, reemplaçant carbonats (ritmites diagèniques) o com a ciment en roques detrítiques. També s’ha descrit en skarns, carbonatites, llacs alcalins i com a mineral rar en crostes de la part superior de dipòsits evaporítics, associada a carbonats.

Response: quars, dolomita, calcita, barita, celestina, wolframita, scheelita, apatita i alguns sulfurs


Instruction: Quins integrants de la CUP hi ha entre els investigats?

Context: L'Esquerra Independentista ha celebrat avui l'arxivament de la causa del 3-O que investigava el Jutjat d'Instrucció número 2 de Tarragona. El col·lectiu demana que s'arxivin totes les causes judicials relacionades amb l'1 Octubre, en les quals estan investigades 124 persones. 'Celebrem aquesta decisió com una victòria de la nostra línia política i antirepressiva', ha declarat el portaveu de l'Esquerra Independentista, Marc Mestre. Segons l'advocat dels invesstigats, Carles Perdiguero, les diligències policials dels Mossos d'Esquadra es van efectuar de forma tendenciosa per engrandir uns fets determinats i atribuir-los un caràcter de lideratge i organització que en cap cas havia existit. Així, el lletrat considera que l'arxivament del procediment es deu al fet que els agents no van ser capaços de concretar cap tipus d'activitat delictiva. Als investigats, entre els quals hi ha els consellers de la CUP del consistori tarragoní, Laia Estrada i Jordi Martí, els atribuïen un suposat delicte contra l'ordre públic.

Response: Laia Estrada i Jordi Martí


Instruction: Quins romans estudiaven grec?

Context: El grec koiné s'havia convertit en la llengua vehicular del Mediterrani oriental i fins i tot de l'Àsia menor a conseqüència de les conquestes d'Alexandre el Gran. La «frontera lingüística» se situava a la península dels Balcans, separant el llatí, a l'oest, del grec, a l'est. Els romans amb una certa formació, particularment aquells de l'elit governant, estudiaven grec i, sovint, aconseguien un alt nivell de fluïdesa en aquesta llengua, que els era útil per a les comunicacions diplomàtiques amb la part oriental, fins i tot dins de les mateixes fronteres de l'Imperi. L'ús internacional del grec va ser una de les condicions que van afavorir l'expansió del cristianisme, com es pot veure en l'elecció de la llengua grega a l'hora de redactar les Epístoles Paulines, o pel seu ús en els concilis ecumènics de l'Imperi Romà cristià. Amb la dissolució de l'Imperi de l'oest, el grec es va convertir en la llengua dominant de l'Imperi Romà d'Orient, posteriorment conegut com a Imperi Romà d'Orient.

Response: Els romans amb una certa formació


Instruction: A quins diputats de JxCat afectaria la suspensió del vot delegat que demana el grup PSC-Units?

Context: El grup de PSC-Units demanarà al Tribunal Constitucional espanyol (TC) que com a mesura cautelar suspengui el vot delegat que afecta quatre diputats de JxCat: Carles Puigdemont, Jordi Sànchez, Jordi Turull i Josep Rull. Segons que ha explicat la portaveu del grup, Eva Granados, l'objectiu és que l'alt tribunal resolgui abans de les votacions del debat de política general que es faran demà a la tarda. De fet, els socialistes ha tenen redactat el recurs d'empara al TC i el presentaran si aquesta tarda la mesa, que es reuneix a les 15.00, ratifica l'acord de JxCat i ERC malgrat l'opinió contrària dels lletrats i decideix rebutjar les peticions de reconsideració del PSC, Cs i el PP. Per la seva banda, Ciutadans va anunciar que presentaria una querella contra la mesa. 'Quan veiem que els independentistes volen posar en risc les nostres institucions d'autogovern, tenim clar que no només ens hem de limitar a advertir, sinó que hem d'actuar', ha dit Granados en una conferència de premsa al parlament. Ha explicat que si la mesa 'persisteix en la desobediència', presentaran el recurs perquè 'no queda cap alternativa'.

Response: Carles Puigdemont, Jordi Sànchez, Jordi Turull i Josep Rull


Instruction: En quins llocs va cercar Arias Montano llibres per a l'Escorial?

Context: El rei també l'havia comissionat per cercar i adquirir tots els llibres que foren profitosos per a la biblioteca de l'Escorial, amb un pressupost de 6.000 ducats, que Arias Montano va sobrepassar amb escreix, i quan està per tornar a Espanya, demana que es paguen els deutes contrets. En aquests anys cerca llibres per totes parts —Flandes, París, Venècia i Roma, entre altres llocs—, per a l'Escorial i per a ell, especialment manuscrits. I aprofitant els seus coneixements de bibliologia i bibliografia, i els seus contactes amb Plantin, desenvolupa una important activitat com a mediador i promotor editorial.

Response: Flandes, París, Venècia i Roma, entre altres llocs


Instruction: Quins eren els conceptes luterans sota els quals va ser educat Ingmar?

Context: Va néixer el 1918 a Uppsala, fill d'un pastor luterà, Erik, i de Karin Åkerblom, provinent d'una família benestant d'Estocolm. Ingmar va passar els primers anys seguint els moviments del pare per diversos llogarets a les cases parroquials. Va ser educat en els conceptes luterans del pecat, confessió, càstig, perdó i gràcia, que seran temes recurrents en les seves pel·lícules. Mentre la paternitat és certa, no és segur que Karin Åkerblom en fos la veritable mare; sembla que la mare natural és Hedvig Sjöberg.

Response: pecat, confessió, càstig, perdó i gràcia


Instruction: Quins bàndols van constituir els menceys?

Context: Els menceys de l'illa de Tenerife van prendre diferents actituds en el moment de la conquesta. Es van constituir el "bàndol de pau" i el "bàndol de guerra": el primer estava integrat pels menceyats d'Anaga, Güímar, Abona i Adeje, i el segon, per Tegueste, Tacoronte, Taoro, Icode i Daute. El bàndol de guerra es va enfrontar tenaçment als castellans durant els dos anys que va durar la conquesta de Tenerife. Les tropes castellanes van caure derrotades a mans dels guanxes a la Primera Batalla d'Acentejo, el 1494. Tanmateix, els guanxes, superats per la tecnologia dels conqueridors i per les noves malalties que portaven, a les quals no eren immunes, van caure davant les tropes de la Corona de Castella a la Batalla d'Aguere i a la Segona Batalla d'Acentejo; la conquesta va culminar el setembre de 1496.

Response: el "bàndol de pau" i el "bàndol de guerra"


Instruction: Quins partits polítics han arribat a un acord per formar govern a Itàlia?

Context: El Moviment Cinc Estels i el Partit Democràtic han arribat a un acord per formar un nou govern i evitar l'avançament d'eleccions a Itàlia. Això suposarà que la Lliga Nord de Matteo Salvini quedarà fora de l'executiu i frenarà a més les aspiracions del dirigent de l'extrema dreta, que havia trencat la coalició per a forçar les eleccions. Salvini ha reaccionat acusant-los de mirar per la 'cadira' en comptes de tenir en compte, segons ells, que la majoria d'italians volen votar. 'Negar aquest dret és negar la democràcia', ha afegit. Les enquestes afavorien el dirigent de la Lliga Nord, que ara quedarà relegat a l'oposició. D'aquesta manera, Giuseppe Conte continuarà com a primer ministre d'Itàlia.

Response: El Moviment Cinc Estels i el Partit Democràtic


Instruction: Quins nuclis són osmoreceptors en els humans?

Context: Hi ha unes cèl·lules especialitzades en detectar canvis de la pressió osmòtica en els líquids corporals (plasma sanguini, fluid intercel·lular,...), són els osmoreceptors. Aquestes cèl·lules es localitzen a l'hipotàlem, a les artèries i en altres llocs. Mitjançant aquestes cèl·lules l'organisme pot regular la concentració de sals en els seus fluids, la osmolalitat. En els humans són osmoreceptors els nuclis supraòptic i paraventricular. Mitjançant hormones antidiürètiques (vasopressina o ADH, pitressina), els osmoreceptors inhibeixen la diüresi per tal de mantenir la pressió osmòtica de la sang corresponent a una osmolalitat mitjana de 285 mosmol/kg. És suficient una variació en només 3 mosmol/kg per activar aquest mecanisme.

Response: supraòptic i paraventricular


Instruction: Quins jocs s'utilitzen principalment?

Context: La indústria de l'entreteniment ha canviat. L'escenari tradicional on música i cinema encapçalaven ha canviat i ara dominen els videojocs. Sobretot la consola, utilitzant principalment jocs fora de línia. Hi ha una tendència a fer servir cada cop menys l'ordinador personal com a plataforma de jocs. Malgrat la crisi econòmica, hi ha un augment en el volum de vendes de jocs i consoles.

Response: fora de línia


Instruction: Quins organismes principalment actuen com a vectors en la transmissió de virus en les plantes?

Context: Hi ha molts tipus de virus de les plantes, però sovint només causen una pèrdua de producció, i no és econòmicament viable intentar controlar-los. Els virus de les plantes sovint són transmesos d'una planta a una altra per organismes coneguts com a vectors. Normalment són insectes, però també s'ha demostrat que alguns fongs, nematodes i organismes unicel·lulars són vectors. Quan es considera econòmic el control d'infeccions per fitovirus (en els fruits perennes, per exemple), els esforços es concentren en matar els vectors i eliminar hostes alternatius com ara males herbes. Els fitovirus són inofensius pels humans i la resta d'animals, car només es poden reproduir en cèl·lules vegetals vives.

Response: insectes


Instruction: Entre quins ans podem situar el pontificat?

Context: El pontificat se situa aproximadament entre els anys 97/99 i 105/107. L'Annuario Pontificio atorga al seu mandat el període del 97–105 per convenció. Com a bisbe de Roma, l'Església Catòlica el considera papa, però aquest títol no va ser adoptat fins a més tard i Evarist probablement no fou més que un prevere o un líder destacat de l'església. En el seu període, la jerarquia eclesiàstica no estava marcada i el bisbe de Roma no n'era la màxima autoritat. Tot i així, va regnar en una nova època, durant la qual progressivament van augmentar els fidels cristians provinents del paganisme, més que no pas des del judaisme.

Response: 97/99 i 105/107


Instruction: Quins gèneres d'anurs s'enterren al sòl?

Context: L'hàbitat dels anurs s'estén gairebé arreu del món, però no viuen ni a l'Antàrtida ni a moltes illes oceàniques. La diversitat més gran d'anurs és a les regions tropicals, on hi ha aigua disponible, responent a les necessitats de la pell dels anurs. Alguns viuen en zones àrides com ara deserts, on l'aigua pot no ser fàcil de trobar, i tenen adaptacions específiques per sobreviure. El gènere australià Cyclorana i l'americà Pternohyla s'enterren al sòl, creen un capoll impermeable i hibernen durant els períodes secs. Quan arriben les pluges, emergeixen, troben un estany temporal i hi crien. El desenvolupament dels ous i els capgrossos és molt ràpid en comparació amb la majoria de la resta d'anurs per tal que la cria s'acabi abans que l'estany s'assequi. D'altres espècies s'han adaptat en un medi fred; per exemple, la granota de bosc, l'hàbitat de la qual s'estén al nord del cercle polar àrtic, s'enterra al sòl durant l'hivern, quan gran part del seu cos es glaça.

Response: El gènere australià Cyclorana i l'americà Pternohyla


Instruction: Entre quins anys va escriure Calders La ciutat cansada?

Context: Entre tot el material entregat a la UAB hi havia quatre llibres inacabats que posteriorment van ser publicats. La primera novel·la inacabada que es va publicar va ser La ciutat cansada. Calders la va escriure entre els anys 40 i 50 de forma intermitent i es creu que només en falten un o dos capítols per estar acabada. La novel·la la va publicar Edicions 62 al setembre de 2008. Aquell mateix any es va publicar dins de la revista Els Marges la novel·la inacabada L'amor de Joan, un text que Calders va escriure amb 18 anys. El 2009 la UAB en col·laboració amb l'IEC va publicar les altres dues novel·les titulades Sense anar tan lluny i La marxa cap al mar. La primera es creu que la va escriure entorn de 1966 i se'n conservaven 300 pàgines manuscrites, mentre que de la segona se'n conservaven 64 pàgines també manuscrites i es creu que va ser escrita a principis dels anys seixanta.

Response: 40 i 50


Instruction: Quins presos estan aforats?

Context: Jordi Pina i Andreu Van den Eynde, advocats de Josep Rull, Jordi Turull, Jordi Sànchez, Raül Romeva i Oriol Junqueras, respectivament, s'han adreçat al Tribunal Suprem espanyol perquè demani al congrés i al senat que els presos que són parlamentaris, i per tant, aforats, siguin alliberats. La petició es fa perquè puguin recollir les actes, però també perquè puguin exercir plenament els seus drets polítics com a representants elegits legítimament. Van den Eynde ha dit: 'Donem una oportunitat a la sala perquè es pronunciï sobre fins on vol protegir els drets polítics dels nostres clients.' I Pina ha explicat que no demanen directament la suspensió del judici contra el procés, però que seria absurd que continués mentre no s'hagi resolt el suplicatori a les cambres parlamentàries. Mentre el congrés i el senat espanyols no s'hi pronunciïn, els advocats han declarat que les mesures cautelars contra Rull, Turull, Romeva, Junqueras i Sànchez, s'han de suspendre i això implica també la suspensió de la presó preventiva. El Suprem dóna temps fins demà a les 16 hores perquè les acusacions presentin al·legacions. Fins llavors, el tribunal no resoldrà si demana el suplicatori al congrés i al senat.

Response: els presos que són parlamentaris


Instruction: Quins eren alguns dels nous corrents internacionals?

Context: En els anys 1950 va haver-hi una renovació del panorama arquitectònic gràcies al Grup R (1951-1961), un conjunt d'arquitectes que van connectar l'experiència del racionalisme i el GATCPAC amb els nous corrents internacionals, com el Neoliberty, el contextualisme i l'organicisme, amb influència d'arquitectes com Alvar Aalto, Oscar Niemeyer, Bruno Zevi i Gio Ponti. Es consideraven a si mateixos postfuncionalistes, partint del funcionalisme racionalista però superat basant-se en criteris humanistes. L'arquitectura del Grup R es va anar desmarcant cada cop més de l'estil propi del règim, adquirint un matís reivindicatiu, en què l'aposta per la modernitat es considerava una oposició al règim.

Response: el Neoliberty, el contextualisme i l'organicisme


Instruction: Quins personatges va recuperar els rococó?

Context: Malgrat que el rococó deu el seu origen purament a les arts decoratives, l'estil mostrà la seva influència també en la pintura, arribant a la seva màxima esplendor en la dècada de 1730. Els pintors varen fer servir colors clars i delicats i les formes curvilínies decoren les teles amb querubins i mites d'amor. Els seus paisatges amb festes galants i pastorals sovint recollien dinars sobre l'herba de personatges aristocràtics i aventures amoroses i cortesanes. Es van recuperar personatges mitològics, que es barregen en les escenes, dotant-les de sensualitat, alegria i frescor.

Response: mitològics


Instruction: Quins registres es van utilitzar per identificar dos ciclons tropicals prèviament desconeguts?

Context: A principis de la dècada del 1900, no es disposava de les previsions i la documentació modernes. La base de dades d'huracans d'aquells anys és, a vegades, incompleta i incorrecta; per això contínuament s'afegeixen nous ciclons fruit de noves anàlisis d'huracans de l'Atlàntic posteriors. El període que va del 1911 fins al 1914 es tornà a analitzar el 2005. S'identificaren dos ciclons tropicals prèviament desconeguts utilitzant registres com els mapes del temps històrics i els informes dels vaixells i es modificà i corregí la informació de les tempestes anteriors. Els ciclons tropicals de 1911 es distingeixen simplement per un número assignat per ordre cronològic ascendent, ja que els ciclons tropicals de l'oceà Atlàntic no se'ls començà a donar noms oficials fins molts anys després.

Response: els mapes del temps històrics i els informes dels vaixells


Instruction: En quins boscos vivien?

Context: Leptictidium vivia als boscos subtropicals que cobrien gran part d'Europa durant l'Eocè. Des del principi d'aquesta època, la temperatura del planeta anà pujant fins a assolir el màxim tèrmic del Paleocè-Eocè, un episodi d'escalfament ràpid i intens (d'entre 5 i 8 °C) que durà aproximadament 170.000 anys. Malgrat que alguns grups marins, com els foraminífers bentònics, patiren grans extincions a causa del màxim tèrmic, el seu efecte sobre els mamífers fou un augment de la taxa d'especiació i de les migracions. Les temperatures de les regions polars eren molt més altes que avui en dia. Els boscos temperats arribaven fins als pols, mentre que els climes tropicals plujosos arribaven fins a 45° de latitud nord.

Response: subtropicals


Instruction: Quins drets dels afeccionats del Barça creuen que es van vulnerar?

Context: 'La Comissió [Europea] manca de competència general en el que respecta als drets fonamentals'. És la resposta de l'organisme a la demanda dels eurodiputats Jordi Solé, Josep-Maria Terricabras, Ramon Tremosa i Ernest Urtasun sobre la vulneració de la llibertat d'expressió dels afeccionats del Barça en la final de futbol de la copa de l'abril entre el Barça i el Sevilla. Als accessos al Wanda Metropolitano de Madrid la policia espanyola i la seguretat privada van prendre peces de roba de color groc i xiulets als seguidors del Barça. Malgrat la claredat de les preguntes, l'organisme ha al·legat que les qüestions plantejades no es refereixen a l'aplicació del dret de la Unió Europea. Els eurodiputats preguntaven, en primer lloc, si la Comissió considerava que la prohibició de vestir d'un color determinat és una violació del dret a la llibertat d'expressió, consagrat com a dret fonamental a l'article 11 de la Carta dels Drets Fonamentals de la Unió Europea i l'article 6 del Tractat de Lisboa. I afegien: 'Considera, la Comissió, que portar robar i símbols de color groc entra en l'àmbit de la llibertat d'expressió, o creu que podria ser considerat delicte?'.

Response: la llibertat d'expressió


Instruction: Quins canvis de noms son els que més molesten i avorreixen als biòlegs?

Context: Les seqüències d'ADN s'utilitzen cada cop més en les anàlisis filogenètiques a causa del fet que uns pocs centenars de bases, amb la seva enorme quantitat de combinacions potencials, són suficients per fer anàlisis d'identificació i parentesc. Per això, alguns autors proposen un paper central de l'ADN en la definició de les espècies, de manera que una mostra d'ADN i la lectura de la seva seqüència de bases hauria de ser un dels caràcters de l'espècimen tipus, i un tipus de marca pel tàxon al qual pertany l'espècimen. S'ha proposat que la seqüència d'ADN serveixi com a caràcters clau, d'ús similar a com s'utilitzaria el codi de barres als supermercats. Aquesta taxonomia basada en l'ADN encara patiria molts dels problemes que tenen la resta d'enfocaments, com per exemple el problema dels límits de la circumscripció dels tàxons. Els canvis de noms que més molesten i avorreixen els biòlegs són els que no es produeixen per deficiències en l'anterior circumscripció dels tàxons, sinó perquè canvien els conceptes utilitzats per definir-los. Un altre problema és que cal decidir quina seqüència utilitzar, car algunes seqüències no donen una informació que diferenciï el tàxon dels altres. Això pot ser perquè un mateix gen pot romandre inalterat durant milions de generacions després de l'especiació, o a causa del fenomen de la introgressió (que fa que un gen que s'havia diferenciat torni al seu estat anterior per atzar). Per tant, de la mateixa manera en què no és convenient confiar en un únic caràcter morfològic per identificar una espècie, tampoc no és convenient confiar en una sola seqüència d'ADD. Encara que la taxonomia basada en l'ADN fos finançada, cal preguntar-se si és necessari afegir un requisit addicional al procés ja lent de descripció de nous tàxons, especialment tenint en compte que es calcula que només el 10% de les espècies del planeta han estat descrites. A causa d'això, probablement la majoria de biòlegs veurien les seqüències d'ADN com un complement, i no com un substitut, de la informació morfològica.

Response: els que no es produeixen per deficiències en l'anterior circumscripció dels tàxons, sinó perquè canvien els conceptes utilitzats per definir-los


Instruction: Quins dies serà la visita oficial de Macron?

Context: Andorra rebrà la visita oficial del copríncep Emmanuel Macron els dies 13 i 14 de setembre, segons que ha anunciat el govern. Macron visitarà oficialment el Principat per primera vegada des de la seva elecció com a president de l'estat francès la primavera del 2017. L'executiu de Xavier Espot vol que Macron faci un recorregut per les parròquies, tal com va fer el seu predecessor, François Hollande. És previst que una delegació de l'equip del copríncep es desplaci a Andorra per a tancar el programa de la visita, de la qual no ha transcendit més detalls.

Response: 13 i 14 de setembre


Instruction: Quins són els únics dinosaures vivents?

Context: Els ocells són un grup de dinosaures teròpodes amb plomes i, de fet, els únics dinosaures vivents. Els seus parents vivents més propers són els crocodilis. Els ocells descendeixen dels avialats primitius (incloent-hi l'arqueòpterix) que aparegueren fa aproximadament 160 milions d'anys (Ma) en allò que avui en dia és la Xina. Les dades genètiques indiquen que els ocells moderns (neornites) evolucionaren durant el Cretaci mitjà a tardà i es diversificaren molt al voltant de l'extinció del Cretaci-Paleogen (66 Ma), en la qual desaparegueren els pterosaures i els dinosaures no aviaris.

Response: Els ocells


Instruction: Quins són els màxims exponents de la corrent galant?

Context: L’estil galant fou l'equivalent del rococó en la història de la música. Podem situar aquest estil entre la música barroca i el classicisme musical, i no és fàcil definir aquest concepte amb paraules. La música rococó es desenvolupà al marge de la música barroca, particularment a França. Pot ser considerada com una música molt intimista, realitzada de forma extremadament refinada. Entre els màxims exponents d'aquest corrent es pot citar  Jean-Philippe Rameau i Carl Philipp Emanuel Bach.

Response: Jean-Philippe Rameau i Carl Philipp Emanuel Bach


Instruction: A quins grups parlamentaris ha denunciat Tardà?

Context: BARCELONA, 10 (EUROPA PRESS)   El portaveu d'ERC al congrés espanyol, Joan Tardà, i al senat, Santiago Vidal, han lliurat aquest diumenge al Consolat dels Estats Units (EUA) a Barcelona una carta dirigida al president dels EUA, Barack Obama, 'en nom de tots els diputats i senadors republicans de les Corts espanyoles'. Tardà ha denunciat en el vet imposat per Felipe VI i el govern espanyol als grups parlamentaris d'ERC, CDC i PNB, perquè no assistissin a la reunió a Madrid amb Obama. El secretari general del PSOE, Pedro Sánchez; el de Podem, Pablo Iglesias, i el líder de C's, Albert Rivera, han estat convidats com a representants de l'oposició. Lliurem consolat EEUU carta a Obama del q som, del q fem i denunciem q s'hagi vetat bascos i catalans @Esquerra_ERC pic.twitter.com/dW6n8onDmH — Joan Tardà i Coma (@JoanTarda) July 10, 2016

Response: ERC, CDC i PNB


Instruction: Entre quins barris trobem la masia?

Context: És una masia situada a cavall dels barris de Montigalà i el Sant Crist, que segons la llegenda s'hi va aturar a descansar Cristòfor Colom en el seu camí a Sant Jeroni, on l'esperaven els Reis Catòlics. Va ser edificada originalment als segles XV-XIV. Com can Canyadó, can Bofí Vell va ser una de les masies de Badalona que es va fortificar per protegir-se dels atacs dels pirates que va patir la vila durant l'edat moderna. La masia i la seva finca van estar actives a càrrec de masovers fins a la dècada de 1970 del segle xx, moment a partir del qual comença a patir un procés de degradació i ruïna progressiva, de la qual pràcticament només en va sobreviure la seva monumental torre. L'edifici de la casa ha estat objecte de reconstrucció i la masia, en general, de restauració. Actualment és propietat de l'Ajuntament de Badalona, però encara resta sense ús.

Response: Montigalà i el Sant Crist


Instruction: Quins valors enalteix la constitució espanyola segons Felipe VI?

Context: El rei espanyol, Felipe VI, ha fet una referència clara al procés d'independència de Catalunya en un discurs al Parlament Europeu, a Estrasburg. 'Europa s'ha construït sobre la voluntat de sumar i no restar, d'unir i no dividir, de saber compartir i ser solidaris', ha declarat. I ha afegit: 'Sóc europeu perquè sóc espanyol.' Ha assegurat que la UE podia comptar 'amb una Espanya unida i orgullosa de la seva diversitat, solidària i respectuosa de l'estat de dret'. També ha elogiat la constitució espanyola, que ha dit que era 'el gran pacte que protegeix els pobles d'Espanya en l'exercici de les seves diverses cultures i tradicions, llengües i institucions' i que consagrava 'la llibertat, la justícia, la igualtat i el pluralisme polític com a valors essencials'. La intervenció de Felipe VI al ple coincideix amb el trentè aniversari de l'adhesió d'Espanya a la UE. Durant el discurs de Felipe VI, els eurodiputats del grup d'Esquerra Unida han abandonat la cambra en senyal de protesta, i els de Podem s'han quedat però no han aplaudit.

Response: la llibertat, la justícia, la igualtat i el pluralisme polític


Instruction: Per a què és la finestra que hi ha al centre de l'absis?

Context: Situat en la capçalera de l'edifici i normalment per on es comença la seva construcció, l'absis és punt principal de les celebracions litúrgiques dintre del temple. De planta semicircular amb volta de quart d'esfera i sempre, a les esglésies de la Cerdanya, amb una finestra al centre per recollir les primeres llums del dia. Alguns tenen una fornícula o petit armari a la paret per guardar els objectes de culte. A esglésies de comunitats més grans s'acostumava a pintar el seu interior al fresc, representant el pantocràtor al centre i a la resta del tambor, personatges bíblics o escenes evangèliques. Se n'han conservat alguns fragments a Sant Andreu de Baltarga, Sant Julià d'Estavar i Santa Maria de Mosoll.

Response: per recollir les primeres llums del dia


Instruction: Per a què va ser dissenyat el segon experiment dels Estats Units?

Context: En qualsevol cas, el Projecte San Marco va procedir al llançament del satèl·lit San Marco 3 el 28 d'abril de 1971 a les 7:32 UTC. Els experiments italians sobre densitat atmosfèrica es van integrar, per primera vegada, a dos més dels experiments dels Estats Units: el primer tenia la intenció d'estudiar la composició química de l'atmosfera superior, i es va muntar al Goddard Space Flight Center (GSFC). El segon experiment, realitzat a través de la cooperació del GSFC i la Universitat de Michigan, va ser dissenyat per mesurar la temperatura de les molècules i la distribució del nitrogen. Mitjançant la combinació de les dades obtingudes va ser possible mesurar amb precisió la temperatura cinètica de l'atmosfera entre 200 i 400 km d'altura.

Response: per mesurar la temperatura de les molècules i la distribució del nitrogen


Instruction: Per a quina activitat s'utilitzen els corbs marins?

Context: Els humans han domesticat ocells per tenir-los com a animals de companyia i per fins pràctics. Els ocells amb colors llampants, com ara els lloros i els minàs, són criats en captivitat o tinguts com a animals de companyia, una pràctica que ha dut al tràfic il·legal de certes espècies amenaçades. Fa segles que s'utilitzen falcons i corbs marins per la caça i la pesca, respectivament. Els coloms missatgers es remunten com a mínim a l'1 aC i encara tingueren un paper rellevant a la Segona Guerra Mundial. Tanmateix, avui en dia aquestes activitats es duen a terme més aviat com a lleure, entreteniment, turisme o esport (curses de coloms).

Response: pesca


Instruction: Per a qui va realitzar Luis algunes obres de pintura?

Context: A diferència del seu pare, la situació professional de Luis era precària. Jove, arrogant, sense el suport de l'Acadèmia i amb la seva reputació en dubte, va decidir anar-se'n a Itàlia per aconseguir noves oportunitats, on va romandre des de 1748 fins a 1752. Hi va realitzar algunes obres de pintura —actualment perdudes— per a Carles IV d'Espanya, que aleshores era rei de Nàpols.

Response: Carles IV d'Espanya, que aleshores era rei de Nàpols


Instruction: Per on s'estenen les poblacions d'apol·lo?

Context: L'apol·lo (Parnassius apollo) és un lepidòpter ropalòcer de la família Papilionidae. Es tracta d'una espècie tradicionalment associada a hàbitats de muntanya. Les seves poblacions s'estenen per una bona part d'Europa i d'Àsia, i es distribueixen per la majoria de les grans regions muntanyoses del Vell Continent fins al Tian Shan (Xina) i l'oest de Sibèria. A pesar de l'amplitud d'aquesta distribució, rara vegada és comuna.

Response: per una bona part d'Europa i d'Àsia


Instruction: Per a què poden ser perjudicials les radiacions dels mòbils?

Context: Els fabricants tecnològics Samsung i Apple han estat denunciats en un tribunal de Califòrnia perquè diversos models dels seus telèfons mòbils presentaven uns nivells de radiacions de radiofreqüència superiors als permesos i que poden resultar perjudicials per a la salut. La denúncia col·lectiva, registrada divendres passat al tribunal de districte nord de Califòrnia, al·ludeix al fet que 'nombrosos estudis científics han mostrat que l'exposició a les radiacions de radiofreqüència afecta els organismes vius'. Fent referència a una investigació publicada pel Chicago Tribune, els demandants asseguren que els nivells de radiació són fins a un 500 per cent superiors als límits permesos si es porta el telèfon a la butxaca de la camisa o dels pantalons. Ja que Samsung i Apple haurien estat coneixedors d'aquests riscos, els denunciants addueixen un cas de 'negligència, ruptura de la garantia, frau de consum i enriquiment injust' per part de les companyies. A més de reclamar que es determini l'impacte real de la radiació, els demandants demanen que Apple i Samsung es facin càrrec de les 'despeses de monitoratge mèdic' i sol·liciten també 'compensacions i mesures cautelars'. Els denunciants són usuaris de diversos models de telèfons mòbils d'ambdues companyies, entre els quals hi ha l'iPhone X, l'iPhone 8 i l'iPhone 7 Plus d'Apple, així com els Galaxy S8 i Note8 de Samsung.

Response: per a la salut


Instruction: Per a què s'utilitza el polinomi després de buscar en una petita taula l'angle més proper?

Context: Els ordinadors moderns fan servir una gran varietat de tècniques. Un mètode habitual, especialment en processadors amb unitats de coma flotant, és combinar una aproximació per un polinomi o una funció racional (com ara l'aproximació de Chebyshev, l'aproximació uniforme òptima, i l'aproximació de Padé, i per a precisions més altes o precisions variables, la sèrie de Taylor i la sèrie de Laurent) amb una reducció del recorregut i una cerca en taula — primer busquen en una petita taula l'angle més proper, i llavors utilitzen el polinomi per a calcular la correcció. En dispositius més senzills als que els manquen unitats de maquinari per a fer multiplicacions, hi ha un algorisme anomenat CORDIC (amb les seves tècniques relacionades) que és més eficient perquè només fa servir sumes i l'operació desplaçament. Tots aquest mètodes es poden implementar en circuits especialitzats per motius d'eficiència.

Response: per a calcular la correcció


Instruction: Per a què servirà la unitat de recerca en medicina genòmica?

Context: L'Institut de Recerca de l'Hospital de la Santa Creu i Sant Pau i la Universitat Autònoma de Barcelona (UAB) han creat una unitat de recerca en medicina genòmica amb l'objectiu d'investigar en l'àmbit de les malalties genètiques, rares i síndromes de predisposició al càncer. Aquesta unitat estarà formada per investigadors i equipament científic d'ambdues institucions i s'ubicarà en uns nous laboratoris a l'edifici de l'Institut de Recerca de Sant Pau. En els últims anys hi ha hagut un gran desenvolupament en tots els aspectes relacionats amb les aplicacions mèdiques de la genètica. Cada dia es descobreixen nous gens implicats en malalties humanes, obrint la porta al diagnòstic ràpid i precís i oferint noves dianes terapèutiques pel descobriment de fàrmacs.

Response: investigar en l'àmbit de les malalties genètiques, rares i síndromes de predisposició al càncer


Instruction: Per a què es pot fer servir una cromàtide germana?

Context: La reparació recombinant requereix la presència d'una seqüència idèntica o gairebé idèntica que sigui utilitzada com a plantilla per reparar el trencament. La maquinària enzimàtica responsable d'aquest procés és gairebé idèntica a la maquinària responsable del creuament cromosòmic durant la meiosi. Aquesta ruta permet que un cromosoma danyat sigui reparat utilitzant una cromàtide germana (disponible a G2 després de la replicació de l'ADN) o un cromosoma homòleg com a plantilla. Els trencaments bicatenaris causats pels intents de la maquinària replicant de sintetitzar a través d'un trencament monocatenari o una lesió no reparada provoquen un col·lapse de la forqueta de replicació i són generalment reparats per recombinació.

Response: permet que un cromosoma danyat sigui reparat


Instruction: Per a què posseïa Ricardo Zandonai un do italià?

Context: Malgrat el fet de ser deixeble i protegit de Mascagni i membre del grup postverdià de compositors italians, Ricardo Zandonai no va pertànyer a l'escola verista. La seva música va aconseguir grans vols per al teatre i un brillant do per l'orquestració, però no va ser «realista». Tenia un enorme interès per la relació entre les paraules i la música, com Janáček. No obstant això, va posseir aquest especial do italià per a la melodia, va ser essencialment un creador de l'atmosfera, de les situacions dramàtiques. Poètica, emocional, intensa, amb opulència de color i alta tècnica, són les qualitats més aparents en Francesca da Rimini, considerada amb raó la seva obra mestra.

Response: per a la melodia


Instruction: Per on es distribueix la blaveta de l'espantallops?

Context: La blaveta de l'espantallops (Iolana iolas) és un lepidòpter glossat de la família Lycaenidae. Es distribueix pel Marroc, Algèria, sud d'Europa (des de la península Ibèrica fins als Balcans), Turquia i Iran. Tot i la seva àmplia distribució, habita en reductes aïllats i sempre en poc nombre. A més, el seu hàbitat a la península Ibèrica es redueix a zones amb la presència de la seva principal planta nutrícia Colutea arborescens. Aquests factors han fet que s'inclogui al Llibre Vermell de Lepidòpters de la península Ibèrica, en la categoria de perill d'extinció (EN) i a la Llista Vermella Europea d'Espècies Amenaçades amb l'estatus de quasi amenaçada (NT).

Response: Marroc, Algèria, sud d'Europa (des de la península Ibèrica fins als Balcans), Turquia i Iran


Instruction: Per a què ha de servir el matrimoni segons Elizabeth Bennet?

Context: Finalment, cal destacar que cap de les dues protagonistes es presenta com una filla de la seva època. Per un costat, Elizabeth Bennet representa un modern concepte de la feminitat, en contraposició amb la resta de personatges femenins de la novel·la. Així, mentre les dones de la seva família accepten el clar i definit rol que, per la societat del segle xix, els correspon, Elizabeth no es mostra ni submisa ni servil i considera que el matrimoni ha de servir a la felicitat de cada un dels contraents. Per l'altre costat, Bridget Jones tampoc no entra dintre dels esquemes de feminitat que es té a finals del segle xx. Mentre que als anys 90 una dona soltera ideal hauria de ser educada, independent, segura i ambiciosa, Bridget no és bona conversadora, no es preocupa per la seva carrera i contínuament se sent incòmoda davant altres dones més «perfectes» que ella. En definitiva, tant Jane Austen com Helen Fielding desenvolupen les seves obres al voltant d'una heroïna genuïna i imperfecta. Dues heroïnes lúcides, atrevides i amb un viu humor. Dues heroïnes que es rebel·len contra els seus temps i les ideologies imperants.

Response: ha de servir a la felicitat de cada un dels contraents


Instruction: Per a què necessiten els rajos ultraviolats?

Context: Les tortugues mediterrànies són animals ectotèrmics que s'estenen al sol durant les primeres hores del dia per escalfar el seu cos i activar-ne les funcions metabòliques. L'exposició a la llum solar els permet absorbir els rajos ultraviolats necessaris per la síntesi de la vitamina D. Un cop arriben a la temperatura corporal necessària per activar els enzims lligats a la digestió, les tortugues es dediquen a cercar aliments. A temperatures atmosfèriques superiors a 27 °C, esdevenen apàtiques i proven de refrescar-se excavant petits forats coberts per vegetació baixa o amagant-se en petites esquerdes. Quan tornen a baixar les temperatures, esdevenen actives de nou.

Response: per la síntesi de la vitamina D